På rad og række står nypudsede biler med en hel del år på bagen. For biler er ikke bare biler - Det er nostalgi. Det er noget, du finder aldrig mere. Denne der er ikke en, du kan finde i Danmark. Jeg har prøvet mere. Jeg kan ikke finde den. - Hele denne der nostalgiske genkendelsesglæde, den kan du altså ikke finde i en Toyota eller i en elbil, konstaterer Klaus Nielsen, der er bilentusiast. Ved Brovst holdt man nemlig lørdag for første gang åbent hus for veteranbiler, og det lokkede flere bilentusiaster til - Det er for at vise den frem og for at mødes med alle os originaler med alle de gamle biler, forklarer Klaus Nielsen, som også slog vejen forbi. Som veteranbilejer og arrangør af træffet, har Steen Rode-Møller også en klar holdning til de gamle bilers fremtid. - Vi vil gerne have politikerne forstår, at det er en levende kulturarv, som vi er kustoder for. Jeg er bange for, at de bliver skrottet eller ender på museum, og det er ikke der, de hører til – det er på landevejene, påpeger han. I Brovst er man derfor ikke helt tilbøjelig til at skifte de gamle biler ud med nyere modeller. Samler folk Også nær Løkken stimlede kuglerunde forlygter og aflange bagpartier sammen lørdag. - Det er jo sådan noget, der samler folk, ikke? De elsker jo at snakke om biler. Det er bare, ja det er bare dejligt, konstaterer René Ostenfeld, der er ejer af Grønhøj Strand Camping, hvor der også blev afholdt veterantræf. Arrangørerne af træffet i Løkken har da heller ikke kun én veteranbil, men fire biler, og det er også det seneste køb, der er yndlingen. - Det er en Buic fra 1958. Jeg synes, der er lidt torpedo over ham og sådan lidt raket også, pointerer Pia Lindhardt Larsen, der er medarrangør. De gamle biler kan nemlig noget, de nyere ikke kan - Vi kan godt lide biler, der larmer, konstaterer Pia Lindhardt Larsen - Når vi kommer kørende ud af vejen og møder nogle folk, så smiler de og hilser, og tænker: "ej, sådan en har min farfar haft". Se hele indslaget herunder:

Opsummering:
Ved Brovst holdt man lørdag for første gang åbent hus for veteranbiler, og det lokkede flere bilentusiaster til.